
Nr.71.127/2025 
RAPORT DE SPECIALITATE
privind aprobarea vânzării prin negociere directă a unui imobil (teren) situat în Alba Iulia, str.Ion Agârbiceanu, nr.3

Prin proiectul de hotărâre supus spre dezbatere Consiliului Local al municipiului Alba Iulia, se propune  aprobarea vânzării prin negociere directă către Ciobotă Marius, Ciobotă Maria, Ciobotă Ioan, Ciobotă Daniel Cristian, Cioacă Maria Alexandra și Peagu Lidia Emilia, a imobilului (teren) proprietate privată a municipiului Alba Iulia, situat în Alba Iulia, str.Ion Agârbiceanu, nr.3, înscris în CF nr.85663 Alba Iulia, cu nr.cadastral 85663 și nr.top.2924/1/1/2, în suprafață de 131 mp, având categoria de folosință curți-construcții, având cod de clasificare 9  și valoarea de inventar de 87.390 lei.


Referitor la acest proiect de hotărâre, vă facem cunoscute următoarele:


Terenul ce face obiectul prezentului proiect de hotărâre este situat în Alba Iulia, pe str.Ion Agârbiceanu, nr.3, în zona A a municipiului Alba Iulia, într-o zonă rezidențială în care predomină casele de locuit, are o suprafață de 131 mp, conform reglementărilor urbanistice suprafața este sub limita admisă pentru construirea de locuințe (250 mp), are o formă regulată și topografie plană și este afectat de rețelele de utilități publice.


 Se propune aprobarea vânzării prin procedura negocierii directe având în vedere faptul că acest teren este traversat de rețelele de utilități publice la proprietatea petenților, de pe acest teren se realizează accesul la proprietatea petenților dinspre str.Ion Agârbiceanu, aceștia neavând o altă cale de acces, iar pe acest teren sunt amplasate parțial construcții (locuință și anexe) proprietate a petenților Ciobotă Marius, Ciobotă Maria, Ciobotă Ioan, Ciobotă Daniel Cristian, Cioacă Maria Alexandra și Peagu Lidia Emilia, ceea ce face ca vânzarea să fie posibilă numai către aceștia.


Prin prezentul proiect de hotărâre mai propunem însușirea raportului de evaluare efectuat de către evaluator Roșu Adriana Eusența – Membru Titular ANEVAR, pentru imobilul (teren), proprietate privată a municipiului Alba Iulia, situat în Alba Iulia, str.Ion Agârbiceanu, nr.3, înscris în CF nr.85663 Alba Iulia, cu nr.cadastral 85663 și nr.top.2924/1/1/2, în suprafață de 131 mp, având categoria de folosință curți-construcții, la valoarea de 87.390 lei la care se adaugă TVA.


 Vă propunem stabilirea prețului minim de pornire a negocierii directe la suma de 87.390 lei – sumă reprezentând valoarea de piață a acestui imobil, la care se adaugă TVA, pentru următoarele considerente:


Potrivit dispozițiilor art.363 alin.(6) din OUG nr.57/2019 privind Codul administrativ, cu modificările și completările ulterioare, ”cu excepţia cazurilor în care prin lege se prevede altfel, preţul minim de vânzare, aprobat prin hotărâre a Guvernului sau prin hotărâre a autorităţilor deliberative de la nivelul administraţiei publice locale, după caz, va fi valoarea cea mai mare dintre preţul de piaţă determinat prin raport de evaluare întocmit de evaluatori persoane fizice sau juridice, autorizaţi, în condiţiile legii, şi selectaţi cu respectarea legislaţiei în domeniul achiziţiilor publice, şi valoarea de inventar a imobilului.”

Astfel, potrivit fișei mijlocului fix, valoarea de inventar a terenului ce face obiectul prezentului proiect de hotărâre este de 87.390 lei.


Valoarea de piață a terenului conform raportului de evaluare întocmit de evaluator Roșu Adriana Eusența – Membru Titular ANEVAR este în cuantum de 87.390 lei valoare care nu include TVA.


Prin urmare, după cum se poate observa, valoarea de piață a imobilului stabilită prin raportul de evaluare este egală cu valoarea de inventar a acestuia, motiv pentru care vă propunem stabilirea prețului minim de vânzare la valoarea de piață a terenului, la care se adaugă TVA aferent, respectiv 87.390 lei.


Vă mai facem cunoscut faptul că în anul 2011, prin HCL nr.354/2011, a fost aprobată de către Consiliul local al municipiului Alba Iulia vânzarea terenului ce face obiectul prezentului proiect de hotărâre către proprietarii de atunci ai proprietății imobiliare de pe str.Ion Agârbiceanu, nr.3, respectiv  Ciobotă Ioan, Ciobotă Maria, Ciobotă Daniel, Ciobotă Marius şi Ciobotă Ioan, însă aceștia, din varii motive, nu au făcut demersurile necesare încheierii contractului de vânzare-cumpărare.


Între timp, unul dintre coproprietari a decedat ( Ciobotă Ioan – tatăl), iar valoarea terenului a crescut de la suma de 30 euro/mp cu TVA inclus din anul 2011, la suma de 132 euro/mp la care se adaugă TVA, conform raportului de evaluare întocmit de dna.Roșu Adriana Eusența.


Din aceste motive, considerăm necesar ca HCL nr.354/2011 să-și înceteze aplicabilitatea de la data adoptării de către Consiliul local a prezentului proiect de hotărâre.

La elaborarea proiectului de hotărâre s-au mai avut în vedere prevederile art.129 alin.(2) lit."c", coroborat cu art.129 alin.(6) lit.”b”, ale art.139 alin.(2), ale art.196 alin.(1) lit.”a” și ale art.364 alin.(1) din OUG nr.57/2019 privind Codul administrativ, cu modificările și completările ulterioare, dispozițiile art.6 din Legea nr.18/1991 – Legea fondului funciar, republicată, cu modificările și completările ulterioare, dispozițiile art.888 și ale art.1650 din Legea nr.287/2009 privind Codul civil, republicată, cu modificările și completările ulterioare.

